# Официален вестник C 195/2011

| | ISSN 1830-365X
  doi:10.3000/1830365X.C_2011.195.bul |
| --- | --- |
| Официален вестник
  на Европейския съюз | C 195 |
| | |
| Издание на български език | Информация и известия | Година 542 юли 2011 г. |

ISSN 1830-365X

doi:10.3000/1830365X.C_2011.195.bul

Официален вестник

на Европейския съюз

C 195

Издание на български език

Информация и известия

Година 542 юли 2011 г.

---

| Известие No | Съдържание | Страница |
| --- | --- | --- |
| | I   Резолюции, препоръки и становища |
| | СТАНОВИЩА |
| | Сметна палата |
| 2011/C 195/01 | Становище No 4/2011 относно Зелената книга на Комисията относно модернизирането на политиката на Европейския съюз в областта на обществените поръчки (съгласно член 287, параграф 4 от ДФЕС) | 1 |

Известие No

Съдържание

Страница

I   Резолюции, препоръки и становища

СТАНОВИЩА

Сметна палата

2011/C 195/01

Становище No 4/2011 относно Зелената книга на Комисията относно модернизирането на политиката на Европейския съюз в областта на обществените поръчки (съгласно член 287, параграф 4 от ДФЕС)

(съгласно член 287, параграф 4 от ДФЕС)

1

| BG | |
| --- | --- |

BG

---

I Резолюции, препоръки и становища

СТАНОВИЩА

Сметна палата

| 2.7.2011 | BG | Официален вестник на Европейския съюз | C 195/1 |
| --- | --- | --- | --- |

2.7.2011

BG

Официален вестник на Европейския съюз

C 195/1

---

СТАНОВИЩЕ No 4/2011

относно Зелената книга на Комисията относно модернизирането на политиката на Европейския съюз в областта на обществените поръчки

(съгласно член 287, параграф 4 от ДФЕС)

2011/C 195/01

Палатата приветства възможността да участва в открития дебат относно Зелената книга на Комисията, посветена на модернизирането на политиката на Европейския съюз в областта на обществените поръчки. Палатата изразява становище както в качеството си на външен одитор на бюджета на Европейския съюз, така и като публична институция, която също действа като възлагащ орган.

Опитът на Палатата от извършваните одити на обществени поръчки показва, че често срещаните проблеми с неспазването на установените изисквания са свързани със слабото прилагане на съществуващите правила, както и че в сферата на изпълнението все още са необходими съществени подобрения.

Палатата също така отбелязва, че Зелената книга си поставя амбициозни цели, които понякога са твърде многобройни и в отделни случаи си противоречат. Това изобилие от цели налага да се направи разумен избор, като се има предвид, че нарастващите разходи и сложност могат да застрашат разходната ефективност и спазването на законовите разпоредби.

Палатата отбелязва, че е възможно да се направят подобрения, така че да се намали административната тежест както за възлагащите органи, така и за предприятията. Това обаче не трябва да става за сметка на основните принципи на равен достъп, лоялна конкуренция и ефективно използване на публични средства. В настоящата правна рамка съществуват някои празноти и неясни и двусмислени разпоредби, които крият рискове за правната сигурност на всички икономически оператори и за коректността на процедурите. Ето защо би било добре правилата да бъдат формулирани по-ясно.

СМЕТНАТА ПАЛАТА НА ЕВРОПЕЙСКИЯ СЪЮЗ,

като взе предвид Договора за функционирането на Европейския съюз, и по-специално член 287, параграф 4 от него,

като взе предвид Зелената книга на Комисията относно модернизирането на политиката на Европейския съюз в областта на обществените поръчки (1),

като има предвид, че:

Комисията е стартирала, въз основа на своята Зелена книга, широка публична консултация относно модернизирането на политиката на Европейския съюз в областта на обществените поръчки, стремейки се да приведе тази политика в съответствие със стратегията „Европа 2020“ за интелигентен, устойчив и приобщаващ растеж (2),

като има предвид своя опит от извършваните одити на обществени поръчки, показващ, че често срещаните проблеми с неспазването на установените изисквания (3), които водят до значителни грешки, засягащи законосъобразността и редовността на операциите, се дължат на слабо прилагане на съществуващите правила, и че в сферата на изпълнението все още са необходими съществени подобрения,

като приветства възможността да участва в дебата и да сподели опита си в тази област както в качеството си на външен одитор на бюджета на Европейския съюз, така и като публична институция, която също действа като възлагащ орган,

ПРИЕ СЛЕДНОТО СТАНОВИЩЕ:

Определяне на ясни и реалистични цели

| 1. | Палатата отбелязва, че съгласно стратегията „Европа 2020“ обществените поръчки трябва да: a) подобрят рамковите условия за иновации на бизнеса, като се използва напълно политика, насочена към търсенето, б) подпомогнат прехода към нисковъглеродна икономика с ефективно използване на ресурсите, например чрез насърчаване на по-широкообхватно използване на екологосъобразни обществени поръчки, и в) подобрят бизнес средата, особено за иновативни малки и средни предприятия. Освен това стратегията „Европа 2020“ подчертава, че политиката в областта на обществените поръчки трябва да осигури най-ефективното използване на публичните средства и че пазарите на обществени поръчки трябва да останат отворени в целия Европейски съюз. Палатата отбелязва също така, че посочените по-горе цели се допълват или разясняват от Зелената книга, съгласно която правилата за обществените поръчки трябва да: a) увеличат ефективността на публичните разходи чрез създаване на условия за възможно най-силна конкуренция и рационализиране на процедурите за възлагане на обществени поръчки с целеви мерки за опростяване, които отговарят на специфичните нужди на възлагащите органи; б) дадат възможност на участниците да използват обществените поръчки по-ефективно в подкрепа на цели за обществото, като например опазване на околната среда, насърчаване на иновациите и социалното приобщаване, както и гарантиране на най-добрите възможни условия за осигуряване на висококачествени обществени услуги; в) предотвратяват корупцията и фаворизирането и да се борят с тях; г) търсят решение на въпроса с подобряването на достъпа на европейски предприятия до пазарите на трети страни; и д) гарантират в по-голяма степен правна сигурност за възлагащите органи и предприятията. |
| --- | --- |

1.

Палатата отбелязва, че съгласно стратегията „Европа 2020“ обществените поръчки трябва да: a) подобрят рамковите условия за иновации на бизнеса, като се използва напълно политика, насочена към търсенето, б) подпомогнат прехода към нисковъглеродна икономика с ефективно използване на ресурсите, например чрез насърчаване на по-широкообхватно използване на екологосъобразни обществени поръчки, и в) подобрят бизнес средата, особено за иновативни малки и средни предприятия. Освен това стратегията „Европа 2020“ подчертава, че политиката в областта на обществените поръчки трябва да осигури най-ефективното използване на публичните средства и че пазарите на обществени поръчки трябва да останат отворени в целия Европейски съюз. Палатата отбелязва също така, че посочените по-горе цели се допълват или разясняват от Зелената книга, съгласно която правилата за обществените поръчки трябва да: a) увеличат ефективността на публичните разходи чрез създаване на условия за възможно най-силна конкуренция и рационализиране на процедурите за възлагане на обществени поръчки с целеви мерки за опростяване, които отговарят на специфичните нужди на възлагащите органи; б) дадат възможност на участниците да използват обществените поръчки по-ефективно в подкрепа на цели за обществото, като например опазване на околната среда, насърчаване на иновациите и социалното приобщаване, както и гарантиране на най-добрите възможни условия за осигуряване на висококачествени обществени услуги; в) предотвратяват корупцията и фаворизирането и да се борят с тях; г) търсят решение на въпроса с подобряването на достъпа на европейски предприятия до пазарите на трети страни; и д) гарантират в по-голяма степен правна сигурност за възлагащите органи и предприятията.

| 2. | Палатата отбелязва, че Комисията съзнава евентуалното противоречие между различните цели, предписани от Зелената книга за извършване на реформите, и че тези различни цели „водят до варианти на политики с различна насоченост и това ще изисква мотивиран избор на по-късен етап“. Палатата счита, че този коментар на Комисията е от съществено значение за успеха на започнатия процес. Също така тя счита, че е много важно Комисията най-напред да определи ясно и отчетливо своите цели и след това да ги формулира правилно и дори, ако е възможно, да ги приоритизира. По този въпрос Палатата отбелязва, че въвеждането на нови цели за политиката на ЕС в областта на обществените поръчки съгласно стратегията „Европа 2020“ може да доведе до усложняване на правната рамка и следователно до допълнителни трудности в реализирането на другите цели, определени в контекста на реформата, като например подобряване на правната сигурност за възлагащите органи и предприятията. |
| --- | --- |

2.

Палатата отбелязва, че Комисията съзнава евентуалното противоречие между различните цели, предписани от Зелената книга за извършване на реформите, и че тези различни цели „водят до варианти на политики с различна насоченост и това ще изисква мотивиран избор на по-късен етап“. Палатата счита, че този коментар на Комисията е от съществено значение за успеха на започнатия процес. Също така тя счита, че е много важно Комисията най-напред да определи ясно и отчетливо своите цели и след това да ги формулира правилно и дори, ако е възможно, да ги приоритизира. По този въпрос Палатата отбелязва, че въвеждането на нови цели за политиката на ЕС в областта на обществените поръчки съгласно стратегията „Европа 2020“ може да доведе до усложняване на правната рамка и следователно до допълнителни трудности в реализирането на другите цели, определени в контекста на реформата, като например подобряване на правната сигурност за възлагащите органи и предприятията.

| 3. | Палатата подчертава, че средствата, използвани за постигането на набелязаните цели, макар да са подходящи за някои от тях, могат да доведат до нежелани ефекти при изпълнението на други цели. В това отношение следва да се отбележи, че разглежданото в Зелената книга общо използване на процедурата на договаряне представлява подходящо средство за подпомагане на достъпа до пазарите и увеличаване на ефективността на процедурите, но независимо от това то може да доведе до отрицателни ефекти по отношение на целта предотвратяване на измами и корупция чрез предоставянето на повече дискреционни правомощия на възлагащите органи. По същия начин разширяването на действието на съвместното възлагане на обществени поръчки, основно целящо спестяване на време и разходи на възлагащите органи по организацията на няколко тръжни процедури, е в противоречие с предложената мярка търговете да се разделят на различни партиди с цел улесняване на достъпа на малките и средните предприятия до обществените поръчки. |
| --- | --- |

3.

Палатата подчертава, че средствата, използвани за постигането на набелязаните цели, макар да са подходящи за някои от тях, могат да доведат до нежелани ефекти при изпълнението на други цели. В това отношение следва да се отбележи, че разглежданото в Зелената книга общо използване на процедурата на договаряне представлява подходящо средство за подпомагане на достъпа до пазарите и увеличаване на ефективността на процедурите, но независимо от това то може да доведе до отрицателни ефекти по отношение на целта предотвратяване на измами и корупция чрез предоставянето на повече дискреционни правомощия на възлагащите органи. По същия начин разширяването на действието на съвместното възлагане на обществени поръчки, основно целящо спестяване на време и разходи на възлагащите органи по организацията на няколко тръжни процедури, е в противоречие с предложената мярка търговете да се разделят на различни партиди с цел улесняване на достъпа на малките и средните предприятия до обществените поръчки.

| 4. | Законовите мерки за постигане на една от целите могат да доведат до нежелани ефекти за постигането на някои от другите цели. В това отношение Палатата подчертава, че не е достатъчно да се отчетат рисковете, свързани с въвеждането на нова законодателна мярка, и да се набележат средства за смекчаването им. Рисковете трябва също така да се оценяват от гледна точка на тяхната сериозност и вероятността да се материализират и ако средствата за намаляването им са прекомерно големи, следва да се търсят други решения. |
| --- | --- |

4.

Законовите мерки за постигане на една от целите могат да доведат до нежелани ефекти за постигането на някои от другите цели. В това отношение Палатата подчертава, че не е достатъчно да се отчетат рисковете, свързани с въвеждането на нова законодателна мярка, и да се набележат средства за смекчаването им. Рисковете трябва също така да се оценяват от гледна точка на тяхната сериозност и вероятността да се материализират и ако средствата за намаляването им са прекомерно големи, следва да се търсят други решения.

| 5. | Палатата няма за задача да оспорва целите на политиката, преследвани от Комисията чрез започнатия процес на реформи. Въпреки това Палатата припомня, че каквито и цели да са набелязани, те не трябва да влияят върху основите цели на правната рамка за обществените поръчки, по-конкретно зачитането на принципите на недопускане на дискриминация, равно третиране и прозрачност, както и върху възможността възлагащите органи и данъкоплатците да постигнат възможно най-добрите резултати в обществените поръчки от вложените време и публични средства. В този контекст Палатата отдава голямо значение на постигането на целта правна сигурност, която предполага стабилност на правната рамка, уреждаща обществените поръчки. Ето защо тя счита, че всяка евентуална реформа следва да бъде обусловена от належащи потребности, които да оправдават нейното въвеждане. |
| --- | --- |

5.

Палатата няма за задача да оспорва целите на политиката, преследвани от Комисията чрез започнатия процес на реформи. Въпреки това Палатата припомня, че каквито и цели да са набелязани, те не трябва да влияят върху основите цели на правната рамка за обществените поръчки, по-конкретно зачитането на принципите на недопускане на дискриминация, равно третиране и прозрачност, както и върху възможността възлагащите органи и данъкоплатците да постигнат възможно най-добрите резултати в обществените поръчки от вложените време и публични средства. В този контекст Палатата отдава голямо значение на постигането на целта правна сигурност, която предполага стабилност на правната рамка, уреждаща обществените поръчки. Ето защо тя счита, че всяка евентуална реформа следва да бъде обусловена от належащи потребности, които да оправдават нейното въвеждане.

| 6. | Въпреки че Палатата не е компетентна да се произнесе до каква степен процедурите за обществени поръчки трябва да се използват по-пълноценно в подкрепа на други политики и цели за обществото (като например опазване на околната среда, енергийна ефективност и борба с промените на климата, насърчаване на иновациите и социалното приобщаване), тя счита, че включването на допълнителни условия за законосъобразността на процедурата за обществени поръчки може да увеличи разходите и нейната сложност и по този начин да създаде допълнителни рискове за разходната ефективност и спазването на законовите разпоредби. Нещо повече, Палатата констатира, че сегашните правила, включващи принципа за „икономически най-изгодна оферта“, дават възможност за включване на елементи, свързани с качеството и дългосрочността (като например жизнения цикъл и оперативните разходи), и могат да бъдат използвани за намаляване на обхвата на критерия „цена“, без да се отменя задължението решенията да се основават на съотношението цена—качество. |
| --- | --- |

6.

Въпреки че Палатата не е компетентна да се произнесе до каква степен процедурите за обществени поръчки трябва да се използват по-пълноценно в подкрепа на други политики и цели за обществото (като например опазване на околната среда, енергийна ефективност и борба с промените на климата, насърчаване на иновациите и социалното приобщаване), тя счита, че включването на допълнителни условия за законосъобразността на процедурата за обществени поръчки може да увеличи разходите и нейната сложност и по този начин да създаде допълнителни рискове за разходната ефективност и спазването на законовите разпоредби. Нещо повече, Палатата констатира, че сегашните правила, включващи принципа за „икономически най-изгодна оферта“, дават възможност за включване на елементи, свързани с качеството и дългосрочността (като например жизнения цикъл и оперативните разходи), и могат да бъдат използвани за намаляване на обхвата на критерия „цена“, без да се отменя задължението решенията да се основават на съотношението цена—качество.

| 7. | Палатата съзнава голямото значение, което се отдава на достъпа на малките и средните предприятия до обществени поръчки. Тя отчита, че като цяло тяхното ниво на участие в обществени поръчки е ниско и е ограничено само до някои страни в ЕС. Съществена пречка за ефективното им участие е недостатъчният достъп до информация, както и административните разходи. Участието на средни предприятия би могло да се стимулира чрез предоставянето на обучения и информация или чрез услугите на специализирани регионални центрове. Все пак Палатата не подкрепя идеята класираният на първо място кандидат да бъде задължаван да възлага на подизпълнители част от основния договор, тъй като евентуалните трудности от правно и практическо естество, които могат да възникнат от подобни разпоредби, биха надвишили преимуществата. |
| --- | --- |

7.

Палатата съзнава голямото значение, което се отдава на достъпа на малките и средните предприятия до обществени поръчки. Тя отчита, че като цяло тяхното ниво на участие в обществени поръчки е ниско и е ограничено само до някои страни в ЕС. Съществена пречка за ефективното им участие е недостатъчният достъп до информация, както и административните разходи. Участието на средни предприятия би могло да се стимулира чрез предоставянето на обучения и информация или чрез услугите на специализирани регионални центрове. Все пак Палатата не подкрепя идеята класираният на първо място кандидат да бъде задължаван да възлага на подизпълнители част от основния договор, тъй като евентуалните трудности от правно и практическо естество, които могат да възникнат от подобни разпоредби, биха надвишили преимуществата.

Прецизиране на правната рамка и намаляване на административната тежест

| 8. | Палатата счита за необходимо да се прецизират някои концепции и основни понятия с цел да се подобри правната сигурност за възлагащите органи и предприятията. Правилата могат да бъдат опростени, но също и прецизирани посредством по-изчерпателна и подробна рамка. |
| --- | --- |

8.

Палатата счита за необходимо да се прецизират някои концепции и основни понятия с цел да се подобри правната сигурност за възлагащите органи и предприятията. Правилата могат да бъдат опростени, но също и прецизирани посредством по-изчерпателна и подробна рамка.

| 9. | Палатата счита, че новата правна рамка следва да включва „нормите“, изведени в съдебната практика на ЕС, тъй като много от предложенията, включени в Зелената книга, се основават на решения на Съда или на Общия съд на ЕС. Според Палатата възлагащите органи трябва да разполагат с точни указания, основаващи се на леснодостъпни за широката публика правила. В това отношение обаче е необходим анализ, подобен на анализа, извършен от Комисията, преди да се включат в нормативната база нови „правила“, произтичащи от съдебната практика на Съда на Европейския съюз. |
| --- | --- |

9.

Палатата счита, че новата правна рамка следва да включва „нормите“, изведени в съдебната практика на ЕС, тъй като много от предложенията, включени в Зелената книга, се основават на решения на Съда или на Общия съд на ЕС. Според Палатата възлагащите органи трябва да разполагат с точни указания, основаващи се на леснодостъпни за широката публика правила. В това отношение обаче е необходим анализ, подобен на анализа, извършен от Комисията, преди да се включат в нормативната база нови „правила“, произтичащи от съдебната практика на Съда на Европейския съюз.

| 10. | Палатата счита, че обхватът на настоящите директиви засяга правната сигурност на всички участващи страни, особено в случаите, когато частни дружества получават безвъзмездна публична помощ. Тя счита за важно в бъдещите правила на ЕС относно обществените поръчки да се изясни тяхната сфера на приложимост и да се избегне неясното разграничение между обществени поръчки и субсидии. Също така би било много полезно да се изясни кои са субектите на правилата за обществените поръчки, както и обхватът и критериите за публично-частно сътрудничество. Нещо повече, може да бъдат преразгледани разграниченията в законодателството (например между договорите за строителство, за доставки и за услуги), ограниченията (услуги A и Б) или изключването, ако се прецени, че те не са необходими. |
| --- | --- |

10.

Палатата счита, че обхватът на настоящите директиви засяга правната сигурност на всички участващи страни, особено в случаите, когато частни дружества получават безвъзмездна публична помощ. Тя счита за важно в бъдещите правила на ЕС относно обществените поръчки да се изясни тяхната сфера на приложимост и да се избегне неясното разграничение между обществени поръчки и субсидии. Също така би било много полезно да се изясни кои са субектите на правилата за обществените поръчки, както и обхватът и критериите за публично-частно сътрудничество. Нещо повече, може да бъдат преразгледани разграниченията в законодателството (например между договорите за строителство, за доставки и за услуги), ограниченията (услуги A и Б) или изключването, ако се прецени, че те не са необходими.

| 11. | Палатата счита, че като цяло сегашният обхват на залегналите в директивите видове процедури е задоволителен. Важно е да не се допуснат процедури, които могат да доведат до дискриминация и по-малко прозрачност или които могат да подкопаят принципа на лоялната и ефективна конкуренция. В това отношение ускорените процедури, както и евентуалното общо използване на процедурата на договаряне определено крият високи рискове, за контролирането на които ще са необходими непропорционално големи усилия. От друга страна е важно, когато се избира процедура за обществена поръчка, да се отчетат структурата на предлагането и особеностите на пазара. Така например в дадени случаи използването на открита процедура може да не е подходящ вариант, ако конкуренцията фактически е ограничена поради различни причини (технически спецификации, изключителни права, изисквани споразумения, структура на пазарите за определени стоки, ситуация на местния пазар и др.). |
| --- | --- |

11.

Палатата счита, че като цяло сегашният обхват на залегналите в директивите видове процедури е задоволителен. Важно е да не се допуснат процедури, които могат да доведат до дискриминация и по-малко прозрачност или които могат да подкопаят принципа на лоялната и ефективна конкуренция. В това отношение ускорените процедури, както и евентуалното общо използване на процедурата на договаряне определено крият високи рискове, за контролирането на които ще са необходими непропорционално големи усилия. От друга страна е важно, когато се избира процедура за обществена поръчка, да се отчетат структурата на предлагането и особеностите на пазара. Така например в дадени случаи използването на открита процедура може да не е подходящ вариант, ако конкуренцията фактически е ограничена поради различни причини (технически спецификации, изключителни права, изисквани споразумения, структура на пазарите за определени стоки, ситуация на местния пазар и др.).

| 12. | По мнение на Палатата в Зелената книга основателно се посочват някои празноти в правната рамка, които могат да застрашат правната сигурност, особено във фазата на изпълнението. Палатата счита, че правната рамка на ЕС трябва да бъде прецизирана въз основа на съдебната практика на Съда на Европейския съюз, за да се уредят случаите на „съществени изменения“ на договорите, които вече са в сила, както и промените, засягащи изпълнителя и прекратяването на договорите. В такива случаи обаче, когато трябва да се организира нова тръжна процедура, не е необходимо да се обосновава по-голямата гъвкавост на процедурата. Правилата за обществените поръчки трябва също така да позволяват на възлагащите органи да ограничават до определена степен възможността за възлагане на част от договора на подизпълнители, за да се избегнат трудности от правно и практическо естество, които могат да възникнат, ако голяма част от целия договор се изпълнява от подизпълнители. |
| --- | --- |

12.

По мнение на Палатата в Зелената книга основателно се посочват някои празноти в правната рамка, които могат да застрашат правната сигурност, особено във фазата на изпълнението. Палатата счита, че правната рамка на ЕС трябва да бъде прецизирана въз основа на съдебната практика на Съда на Европейския съюз, за да се уредят случаите на „съществени изменения“ на договорите, които вече са в сила, както и промените, засягащи изпълнителя и прекратяването на договорите. В такива случаи обаче, когато трябва да се организира нова тръжна процедура, не е необходимо да се обосновава по-голямата гъвкавост на процедурата. Правилата за обществените поръчки трябва също така да позволяват на възлагащите органи да ограничават до определена степен възможността за възлагане на част от договора на подизпълнители, за да се избегнат трудности от правно и практическо естество, които могат да възникнат, ако голяма част от целия договор се изпълнява от подизпълнители.

| 13. | Палатата счита, че намаляването на административната тежест чрез мерки като представяне и проверка на доказателства само за включените в краткия списък кандидати, подаване на собствени декларации (с които кандидатите поемат отговорността за изпълнението на критериите) или на пропорционални на нуждите доказателства за финансовите възможности за изпълнение на поръчката биха били от полза както за икономическите оператори (особено малките и средните предприятия), така и за възлагащите органи. Други мерки за намаляване на административната тежест и за по-ефективното решаване на проблемите на възлагащите органи могат да бъдат използване на опростена процедура за покупка на най-ниска цена за така наречените „търговски стоки и услуги“, по-голяма гъвкавост в оценката на критериите за подбор и възлагане на договори, насърчаване на използването на вече съществуващи процедури, особено за малките възлагащи органи (централни органи за покупки, рамково споразумение) или разработване на по-гъвкави инструменти, например използване на процедура на договаряне, свързана със съпоставяне с определени нива (бенчмарк) при поръчки под определен праг. Все пак прекомерната гъвкавост на процедурите може да доведе до рискове от злоупотреби и дискриминация. |
| --- | --- |

13.

Палатата счита, че намаляването на административната тежест чрез мерки като представяне и проверка на доказателства само за включените в краткия списък кандидати, подаване на собствени декларации (с които кандидатите поемат отговорността за изпълнението на критериите) или на пропорционални на нуждите доказателства за финансовите възможности за изпълнение на поръчката биха били от полза както за икономическите оператори (особено малките и средните предприятия), така и за възлагащите органи. Други мерки за намаляване на административната тежест и за по-ефективното решаване на проблемите на възлагащите органи могат да бъдат използване на опростена процедура за покупка на най-ниска цена за така наречените „търговски стоки и услуги“, по-голяма гъвкавост в оценката на критериите за подбор и възлагане на договори, насърчаване на използването на вече съществуващи процедури, особено за малките възлагащи органи (централни органи за покупки, рамково споразумение) или разработване на по-гъвкави инструменти, например използване на процедура на договаряне, свързана със съпоставяне с определени нива (бенчмарк) при поръчки под определен праг. Все пак прекомерната гъвкавост на процедурите може да доведе до рискове от злоупотреби и дискриминация.

| 14. | Що се отнася до коректността на процедурите, Палатата добре съзнава, че обществените поръчки са рискова област, където на всеки етап могат да възникнат случаи на некоректно поведение и практики, като например конфликт на интереси, фаворизиране, измами и корупция, които да нарушат лоялната конкуренция и да обезсърчат участниците в процедурите. За смекчаване на тези рискове са необходими общи усилия на ниво ЕС и държави членки. Прецизирането на ниво ЕС на някои дефиниции (например „конфликт на интереси“, „сериозно професионално нарушение“) и въвеждането на мерки за предотвратяване, откриване и възпиране на некоректни практики (обучение, собствени декларации, кодекси за етично поведение, автоматични санкции, защита на лицата, подаващи сигнали за нарушения, обмен на информация между държавите членки относно изключването на некоректни участници и др.) могат значително да допринесат за по-голяма равнопоставеност в условията на конкуренция в областта на обществените поръчки в цяла Европа. |
| --- | --- |

14.

Що се отнася до коректността на процедурите, Палатата добре съзнава, че обществените поръчки са рискова област, където на всеки етап могат да възникнат случаи на некоректно поведение и практики, като например конфликт на интереси, фаворизиране, измами и корупция, които да нарушат лоялната конкуренция и да обезсърчат участниците в процедурите. За смекчаване на тези рискове са необходими общи усилия на ниво ЕС и държави членки. Прецизирането на ниво ЕС на някои дефиниции (например „конфликт на интереси“, „сериозно професионално нарушение“) и въвеждането на мерки за предотвратяване, откриване и възпиране на некоректни практики (обучение, собствени декларации, кодекси за етично поведение, автоматични санкции, защита на лицата, подаващи сигнали за нарушения, обмен на информация между държавите членки относно изключването на некоректни участници и др.) могат значително да допринесат за по-голяма равнопоставеност в условията на конкуренция в областта на обществените поръчки в цяла Европа.

Настоящото становище беше прието от Сметната палата в Люксембург на заседанието ѝ от 26 май 2011 г.

За Сметната палата

Vítor Manuel da SILVA CALDEIRA

Председател

---

(1)  COM(2011) 15 окончателен от 27 януари 2011 г.

1

(2)  COM(2010) 2020 окончателен от 3 март 2010 г. и Заключения на Съвета от 17 юни 2010 г., част I.

2

(3)  Нарушенията могат да бъдат например неспазване на изискването за осигуряване на достатъчна степен на публичност и прозрачност, възлагане на договори без конкурсна процедура, без да са налице неотложни обстоятелства, прилагане на незаконосъобразни критерии за подбор и възлагане, нарушаване на принципа на равнопоставеността (чрез преговори с един от кандидатите по време на процедурата по възлагане на договор), пряко възлагане на допълнителни строителни дейности или услуги над тавана, определен в директивите.

3

---